ฟิทช์ปรับอันดับ'ทหารไทยธนรัฐ-ธนบดี'ตามเกณฑ์ใหม่
กองทุนเปิดทหารไทยธนรัฐและธนบดี ได้รับการปรับอันดับเครดิตกองทุนรวมใหม่เป็น &#8216;AAAmmf(tha)&#8217; ซึ่งเป็นระดับสูงที่สุดตามเกณฑ์การจัดอันดับกองทุนรวมตลาดเงินในประเทศเกณฑ์ใหม่ของฟิทช์ เรตติ้ง
21 ก.ค. 2553

กองทุนเปิดทหารไทยธนรัฐและธนบดี ได้รับการปรับอันดับเครดิตกองทุนรวมใหม่เป็น ‘AAAmmf(tha)’ ซึ่งเป็นระดับสูงที่สุดตามเกณฑ์การจัดอันดับกองทุนรวมตลาดเงินในประเทศเกณฑ์ใหม่ของฟิทช์ เรตติ้ง 
นายสมจินต์ ศรไพศาล กรรมการผู้จัดการ บริษัทหลักทรัพย์จัดการกองทุน ทหารไทย  เปิดเผยว่า เมื่อวันที่ 20 ก.ค.2553 ที่ผ่านมา บริษัท ฟิทช์ เรตติ้ง (ประเทศไทย) ได้ประกาศปรับเปลี่ยนอันดับกองทุนในประเทศของ กองทุนเปิดทหารไทยธนรัฐ และกองทุนเปิดทหารไทยธนบดี เป็นที่ระดับ ‘AAAmmf(tha)’ จากระดับ 'AA‘(tha)’/’V1+(tha) ถือเป็นอันดับกองทุนรวมตลาดเงินที่ระดับสูงที่สุดตามเกณฑ์การจัดอันดับกองทุนรวมตลาดเงินในประเทศภายใต้ Rating Scale ใหม่ที่ ฟิทช์ ประกาศประกาศปรับใช้ 
อันดับกองทุนรวมตลาดเงินที่ระดับ ‘AAAmmf(tha)’ นั้น ตามนิยามของฟิทช์ แสดงถึง กองทุนที่มีความสามารถสูงอย่างมากในการที่จะมีผลการดำเนินงานที่บรรลุวัตถุประสงค์ของการลงทุนในการรักษาเงินต้นที่ลงทุนและการดำรงสภาพคล่องให้อยู่ในระดับที่สูง โดยจำกัดความเสี่ยงด้านเครดิต ความเสี่ยงทางตลาดและความเสี่ยงทางสภาพคล่อง เมื่อเทียบกับการลงทุนระยะสั้นอื่นๆในประเทศไทย
ทั้งนี้ บลจ.ทหารไทย ดำรงวัตถุประสงค์ของการลงทุนของทั้งสองกองทุนในการสร้างผลตอบแทนที่สม่ำเสมอ การรักษาเงินต้นที่ลงทุน และการดำรงสภาพคล่องในระดับที่สูง โดยกองทุนเปิดทหารไทยธนรัฐจะทำการลงทุนอย่างต่ำ 85% ของ NAV ของกองทุนในตราสารหนี้ที่ออกโดยรัฐบาลและธนาคารแห่งประเทศไทย และไม่สามารถทำการลงทุนในตราสารหนี้ที่ออกโดยบริษัทที่ไม่ใช่สถาบันการเงิน ในขณะที่กองทุนเปิดทหารไทยธนบดี จะทำการลงทุนอย่างต่ำ 20% ของ NAV ในตราสารหนี้ที่ออกโดยรัฐบาลและธนาคารแห่งประเทศไทย และถูกกำหนดให้ไม่สามารถลงทุนในตราสารหนี้ที่ออกโดยบริษัทที่มิใช้สถาบันการเงินเกินกว่า15% ของ NAV
นอกจากนั้น กองทุนทั้งสองกองทุนยังถูกกำหนดให้ลงทุนในสินทรัพย์ที่มีอันดับเครดิตระยะสั้นอย่างต่ำ ‘F1(tha)’ หรือสินทรัพย์ที่มีอันดับเครดิตเที่ยบเท่ามากกว่าร้อยละ 50 ของ NAV